biswa921/orwiki-latest-pages-articles-raw huggingface dataset:
୧୭ଶ ଲୋକ ସଭା

୨୦୧୯ ଭାରତୀୟ ସାଧାରଣ ନିର୍ବାଚନରେ ନିର୍ବାଚିତ ହୋଇଥିବା ସଦସ୍ୟମାନଙ୍କଦ୍ୱାରା ୧୭ତମ ଲୋକ ସଭା ଗଠନ କରାଯାଇଥିଲା ।Latest News on 17th Lok Sabha ଭାରତୀୟ ନିର୍ବାଚନ ଆୟୋଗଙ୍କଦ୍ୱାରା ୧୧ ଅପ୍ରେଲ ୨୦୧୯ରୁ ୧୯ ମଇ ୨୦୧୯ ପର୍ଯ୍ୟନ୍ତ ସମଗ୍ର ଭାରତରେ ସାତଟି ପର୍ଯ୍ୟାୟରେ ନିର୍ବାଚନ ଅନୁଷ୍ଠିତ ହୋଇଥିଲା । ୨୦୧୯ ମଇ ୨୩ ତାରିଖ ସକାଳେ ଆନୁଷ୍ଠାନିକ ଭାବେ ଭୋଟ ଗଣତି ଆରମ୍ଭ ହୋଇଥିଲା ଏବଂ ସେହିଦିନ ଫଳାଫଳ ପ୍ରକାଶ ପାଇଥିଲା।

ଓମ୍ ବିର୍ଲା ଗୃହର ବାଚସ୍ପତି ଭାବେ ନିର୍ବାଚିତ ହୋଇଥିଲେ। ବିରୋଧୀ ଦଳ ନେତା ପଦ ସୁନିଶ୍ଚିତ କରିବା ପାଇଁ କୌଣସି ଦଳ ପାଖରେ ୧୦ ପ୍ରତିଶତ ଆସନ ନଥିବାରୁ ଏବେ ବିରୋଧୀ ଦଳ ନେତା ନାହାନ୍ତି। ତେବେ ଦ୍ୱିତୀୟ ବୃହତ୍ତମ ଦଳ ଲୋକ ସଭାରେ କଂଗ୍ରେସର ନେତା ହେଉଛନ୍ତି ଅଧୀର ରଞ୍ଜନ ଚୌଧୁରୀ ।https://www.msn.com/en-in/news/politics/congress-mp-ravneet-singh-bittu-becomes-new-leader-of-opposition-in-lok-sabha/ar-BB1eu0hN

ସପ୍ତଦଶ ଲୋକ ସଭାରେ ସର୍ବାଧିକ ୧୪ ପ୍ରତିଶତ ମହିଳା ପ୍ରତିନିଧି ରହିଛନ୍ତି। ୨୬୭ ଜଣ ସଦସ୍ୟ ପ୍ରଥମ ଥର ପାଇଁ ସାଂସଦ ହୋଇଛନ୍ତି | ୨୩୩ ଜଣ ସଦସ୍ୟ (୪୩ ପ୍ରତିଶତ)ଙ୍କ ବିରୋଧରେ ଅପରାଧିକ ମାମଲା ରହିଛି ୪୭୫ ଜଣ ସଦସ୍ୟଙ୍କ ସମ୍ପତ୍ତି ୧ କୋଟି ଟଙ୍କାରୁ ଅଧିକ ବୋଲି ଘୋଷଣା କରାଯାଇଛି। ହାରାହାରି ସମ୍ପତ୍ତି ୨୦.୯ କୋଟି ଟଙ୍କା (୨.୬ ନିୟୁତ ଆମେରିକୀୟ ଡଲାର) ଥିଲା। ପାଖାପାଖି ୩୯ ପ୍ରତିଶତ ସଦସ୍ୟ ବୃତ୍ତିଗତ ଭାବେ ରାଜନେତା କିମ୍ବା ସାମାଜିକ କାର୍ଯ୍ୟରେ ସମ୍ପୃକ୍ତ ବୋଲି ଜଣାପଡିଛି ।
thumb|400px|right|ସପ୍ତଦଶ ଲୋକ ସଭାରେ ଦଳଭିତ୍ତିକ ଆସନ ବଣ୍ଟନ

 ଗୁରୁତ୍ୱପୂର୍ଣ୍ଣ ସଦସ୍ୟ 

 ବାଚସ୍ପତି: ଓମ୍ ବିର୍ଲା, ବିଜେପି
 ଉପ-ବାଚସ୍ପତି: କରିୟା ମୁଣ୍ଡା
 ଗୃହ ଅଧକ୍ଷ: ନରେନ୍ଦ୍ର ମୋଦି, ବିଜେପି
 ବିରୋଧୀଦଳ ନେତା: ଖାଲି 
 ସାଧାରଣ ସେକ୍ରେଟେରୀ: ଉତ୍ପଳ କୁମାର ସିଂ

 ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ 
ଦଳଆସନସାଂସଦ ଦଳର ନେତାଭାରତୀୟ ଜାତୀୟ କଂଗ୍ରେସTBDTBDଭାରତୀୟ ଜନତା ପାର୍ଟିTBDTBDଅଲ୍ ଇଣ୍ଡିଆ ତୃଣମୂଳ କଂଗ୍ରେସTBDTBDଏ.ଆଇ.ଏ ଡି.ଏମ୍.କେTBDTBDଡି.ଏମ୍.କେTBDTBDଶିବ ସେନାTBDTBDତେଲୁଗୁ ଦେଶମ୍ ପାର୍ଟିTBDTBDତେଲେଙ୍ଗାନା ରାଷ୍ଟ୍ର ସମିତିTBDTBDବିଜୁ ଜନତା ଦଳTBDTBDଭାରତୀୟ କମ୍ୟୁନିଷ୍ଟ ପାର୍ଟି (ମାର୍କ୍ସବାଦୀ)TBDTBDରାଷ୍ଟ୍ରବାଦୀ କଂଗ୍ରେସ ପାର୍ଟିTBDTBDସମାଜବାଦୀ ପାର୍ଟିTBDTBDଲୋକ ଜନ ସମ୍ପର୍କ ପାର୍ଟିTBDTBDଆମ୍ ଆଦମୀ ପାର୍ଟିTBDTBDଶିରୋମଣି ଅକାଳୀ ଦଳTBDTBDୱାଇଏସ୍ଆର୍ କଂଗ୍ରେସTBDTBDସର୍ବ ଭାରତୀୟ ସଂଯୁକ୍ତ ଗଣତାନ୍ତ୍ରିକ ମୋର୍ଚ୍ଚାTBDTBDସ୍ୱାଧୀନTBDTBDରାଷ୍ଟ୍ରୀୟ ଜନତା ଦଳTBDTBDରାଷ୍ଟ୍ରୀୟ ଲୋକ ସମତା ପାର୍ଟିTBDTBDଅପନା ଦଳTBDTBDଇଣ୍ଡିଆନ ନେସ୍‌ନାଲ୍ ଲୋକ ଦଳTBDTBDଇଣ୍ଡିଆନ ଇଉନିଅନ ମୁସ୍‌ଲିମ୍ ଲିଗ୍TBDTBDଜନତା ଦଳ (ସଂଯୁକ୍ତ)TBDTBDଝାଡ଼ଖଣ୍ଡ ମୁକ୍ତିମୋର୍ଚ୍ଚାTBDTBDAll India Majlis-e-Ittehadul MuslimeenTBDTBDଅଲ୍ଇଣ୍ଡିଆ ଏନ୍.ଆର୍. କଂଗ୍ରସTBDTBDଭାରତୀୟ କମ୍ୟୁନିଷ୍ଟ ପାର୍ଟିTBDTBDଜାତୀୟ କନଫରେନ୍ସTBDTBDଜାମ୍ମୁ ଆଣ୍ଡ କାଶ୍ମୀର ପିପୁଲ୍‌ସ୍ ଡେମୋକ୍ରେଟିକ୍ ପାର୍ଟିTBDTBDଜନତା ଦଳ (ଧର୍ମ ନିରପେକ୍ଷ)TBDTBDନେସ୍‌ନାଲିଷ୍ଟ ଡେମୋକ୍ରିଟିକ୍ ପ୍ରୋଗ୍ରେସିଭ୍ ପାର୍ଟିTBDTBDନେସ୍‌ନାଲ୍ ପିପୁଲ୍ସ ପାର୍ଟିTBDTBDPattali Makkal KatchiTBDTBDରାଷ୍ଟ୍ରୀୟ ଲୋକ ଦଳTBDTBDରିଭୋଲ୍ୟୁସ୍‌ନାରୀ ସୋସିଆଲିଷ୍ଟ ପାର୍ଟିTBDTBDସିକ୍କିମ ପ୍ରଜାତାନ୍ତ୍ରିକ ମୋର୍ଚ୍ଚାTBDTBDସ୍ୱାଭିମାନୀ ପକ୍ଷTBDTBDଜନ ଅଧିକାର ପାର୍ଟି (ଲୋକତାନ୍ତ୍ରିକ)TBDTBDMakkal Needhi Maiam TBDTBDମନୋନୀତ ଆଂଲୋ ଇଣ୍ଡିଆନ୍TBDTBD

 ଆଧାର 

 ବାହାର ଆଧାର 
 ଲୋକ ସଭା ନିର୍ବାଚନ 

ଶ୍ରେଣୀ:ଲୋକ ସଭା
ଆଟେନୋଲୋଲ

ଆଟେନୋଲୋଲ (ଇଂରାଜୀ ଭାଷାରେ Atenolol) ଏକ ପ୍ରକାର ବିଟା ବ୍ଲକର (beta blocker) ଔଷଧ ଯାହା ପ୍ରାଥମିକ ଭାବରେ ଉଚ୍ଚ ରକ୍ତଚାପ ଓ ଆଞ୍ଜିନା (angina) ରୋଗମାନଙ୍କ ନିମନ୍ତେ ବ୍ୟବ‌ହାର କରାଯାଏ । ଏହା ବ୍ୟତୀତ ଅଧକପାଳି ପ୍ରତିଷେଧ ଓ କେତେକ ଆରିଦମିଆ (irregular heart beat) ବା ଅନିୟମିତ ହୃତ୍‌ସ୍ପନ୍ଦନ ରୋଗ ନିମନ୍ତେ ଦିଆଯାଇପାରେ ।  ପାଟିରେ ବା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ । ଅନ୍ୟାନ୍ୟ ରକ୍ତଚାପ ଔଷଧ (blood pressure medication) ସାଥିରେ ମିଶ୍ରିତ ଭାବରେ ମଧ୍ୟ ଦିଆଯାଏ ।

ଆଟେନୋଲୋଲ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା ଅନୁଭବ, ହୃଦ୍‌ପାତ, ମୁଣ୍ଡ ଓଜନିଆ, ଅବସାଦ ଓ ଅଣନିଶ୍ୱାସୀ (shortness of breath) ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ବ୍ରୋଙ୍କୋସ୍ପାଜ୍ମ (bronchospasm) ହୋଇପାରେ । ଗର୍ଭାବସ୍ଥାରେ ଏହା ଦେବାକୁ ସୁପାରିସ କରାଯାଏନାହିଁ ।  ସ୍ତନ୍ୟପାନ (breastfeeding) କରେଇବା ସମୟରେ ମଧ୍ୟ ଏହା ନ‌ଦେଇ ଅନ୍ୟ ଔଷଧ ଦେବାକୁ ପସନ୍ଦ କରାଯାଏ । ହୃତ୍‌ପିଣ୍ଡରେ ଏହା ବିଟା୧-ଆଡ୍ରେନର୍ଜିକ ରିସେପ୍ଟରକୁ (β1-adrenergic receptor) ଅବରୋଧ କରି ହୃଦ୍‌ଗତି ହାର ଓ ଚାପ କମେଇଦିଏ ।
 

ସନ ୧୯୬୯ରେ ଆଟେନୋଲୋଲ ପେଟେଣ୍ଟ ହୋଇ ସନ ୧୯୭୬ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହା ଜେନେରିକ ଔଷଧ (generic medication ନାମରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏକ ମାସର ହୋଲସେଲ ଖର୍ଚ୍ଚ ୧୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ (NHS) ନିମନ୍ତେ ଏହାର ମୂଲ୍ୟ ୫ ପାଉଣ୍ଡରୁ କମ୍ ଥିଲା । ସନ ୨୦୧୬ରେ ପ୍ରାୟ ୨୬ ନିୟୁତ ପ୍ରେସକ୍ରିପସନ ହୋଇ ଏହା ୨୦ତମ ସର୍ବାଧିକ ମାନ୍ୟତା ପାଇଥିଲା ।  
 
ଆଧାର

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
କେରଳରେ ମୁସଲମାନ ମାନଙ୍କ ଗହଣରେ ବାଲ୍ୟ ବିବାହ

କେରଳରେ ମୁସଲମାନମାନଙ୍କ ଗହଣରେ ବାଲ୍ୟ ବିବାହର ପ୍ରସଙ୍ଗକୁ ୧୪ ଜୁନ ୨୦୧୩ ମସିହାରେ ଜାରି ଏକ ପରିପତ୍ରଦ୍ୱାରା ସମ୍ବୋଧିତ କରାଯାଇଥିଲା । ଏହା କେରଳରେ ସତ୍ତାରୁଢ ୟୁନାଇଟେଡ ଡେମୋକ୍ରେଟିକ ଫ୍ରଣ୍ଟ (UDF)ର ଅଂଶ, "ଇଣ୍ଡିଆନ ୟୁନିଅନ ମୁସଲିମ ଲିଗ"ର ସାମାଜିକ କଲ୍ୟାଣ ବିଭାଗଦ୍ୱାରା ଘୋଷଣା କରାଯାଇଥିଲା । ଏଥିରେ ବିବାହ ପଞ୍ଜିକର୍ତ୍ତାମାନଙ୍କୁ "ବାଲ୍ୟ ବିବାହ ନିଷେଧ ଅଧିନିୟମ, ୨୦୦୬"ଦ୍ୱାରା ନିରୁପିତ ବୟସ ପୂର୍ବରୁ ମଧ୍ୟ ମୁସଲିମ ବର ଏବଂ କନ୍ୟାଙ୍କ ମଧ୍ୟରେ ବିବାହ ପଞ୍ଜିକରଣ କରାଯାଇପାରିବ ବୋଲି କୁହାଯାଇଥିଲା ।  ରାଜନୈତିକ ଦଳ ଓ ମୁସଲିମ ମହିଳା ସଙ୍ଗଠନ କହିଥିଲେ କି, ଏହାଦ୍ୱାରା ବାଲ୍ୟ ବିବାହକୁ ଉତ୍ସାହ ମିଳିବ । ସଂଶୋଧନ ପରେ, କେବଳ ୨୮  ଜୁନ ୨୦୧୩ ମସିହା ପୂର୍ବରୁ ହୋଇଥିବା କମ ବୟସର ବିବାହକୁ ପଞ୍ଜିକୃତ କରାଯାଇପାରେ ବୋଲି କୁହାଯାଇଥିଲା । କେରଳରେ ୯ଟି ପ୍ରମୂଖ ମୁସଲିମ ସଂଗଠନ ସାମୁଦାୟିକ ବିବାହ-ବୟସ ପ୍ରତିବନ୍ଧରୁ ଛାଡ଼ ପାଇବାକୁ ଆଇନ ସମ୍ବନ୍ଧିୟ କାର୍ଯ୍ୟନୁଷ୍ଠାନ କରିଥିଲେ  । ମହିଳା ମାନଙ୍କ ପାଇଁ ବିବାହର ନ୍ୟୁନତମ ବୟସ (ବାଲ୍ୟ ବିବାହ ଅଧିନିୟମଦ୍ୱାରା ୧୮ ବର୍ଷ ନିର୍ଦ୍ଧାରିତ) ସହିତ ଏହାର (ଭାରତର ସର୍ବୋଚ୍ଚ ନ୍ୟାୟାଳୟ) ମୁସଲିମ ଆଇନର ଉଲଙ୍ଘନ କରିଥାଏ ।

ପୃଷ୍ଠଭୂମି
ଭାରତୀୟ ୟୁନିଅନ ମୁସଲିମ ଲିଗ (IUML) ବାଲ୍ୟ ବିବାହ ଅଧିନିୟମର ବିରୋଧ ଏହି ଆଧାରରେ ବର୍ଣ୍ଣନା କରି ଲେଖିଥିଲେ କି, ଏହା ମୁସଲିମ ବ୍ୟକ୍ତିଗତ ଆଇନର ଉଲଙ୍ଘନ କରିଥାଏ । ଭାରତରେ "ସାଂସ୍କୃତିକ ବାଲ୍ୟ ବିକାଶ ଯୋଜନାର ଏକ ସର୍ବେକ୍ଷଣ ଅନୁସାରେ, ୧୩ରୁ ୧୮ ବୟସ ସୀମାର ୩,୪୦୦ କନ୍ୟା ମାନଙ୍କ ବିବାହ ମଲପ୍ପୁରମରେ ହୋଇଥିଲା ଏବଂ କେରଳରେ ୨୦୧୨ ମସିହାରେ ହୋଇଥିବା ବିବାହରେ  ୨,୮୦୦ ମୁସଲିମ ଥିଲେ । ୨୦୦୮ ମସିହାରେ ବାଲ୍ୟ ବିବାହରେ ୪,୯୫୫ କନ୍ୟା ମାନଙ୍କ ମଧ୍ୟରୁ ୪,୨୪୯ ମୁସଲିମ ଥିଲେ । ହୁଏତ ଅଧିକାଂଶ ମୁସଲିମ ଧାର୍ମୀକ ସଂଗଠନ ଓ ମୌଲାବୀୟମାନେ ସରକାରୀ ପରିପତ୍ରକୁ ବଞ୍ଚେଇଥିଲେ, କିନ୍ତୁ ମୁସଲିମ ମହିଳାମାନେ ଏହାର ବିରୋଧ କରିଥିଲେ ।

ଉଦାହରଣ
ଜଣେ ୨୮ ବର୍ଷୀୟ ସଂଯୁକ୍ତ ଆରବ ଏମିରେଟର ନାଗରିକ, ମୁହମ୍ମଦ ଅବଦୁଲ କରୀମ ଅବଦୁଲହମ୍ମଦ ୨୦୧୩ ମସିହା ଜୁନ ୧୩ ତାରିଖରେ ମଲପ୍ପୁରମର ଏକ ଅନାଥଆଶ୍ରମରୁ ୧୭ ବର୍ଷୀୟ କନ୍ୟା ସହିତ ବିବାହ କରିଥିଲେ । ସେ ଦୁଇ ସପ୍ତାହ ପରେ ଦେଶ ଛାଡି ଚାଲିଗଲେ । ପରେ ସେ  ଟେଲିଫୋନଦ୍ୱାରା ସେହି କନ୍ୟାକୁ "ଟ୍ରିପଲ ତଲାଖ"ଦ୍ୱାରା  ଛାଡପତ୍ର ଦେଇଦେଲେ । 

ଅନୁମାନ କରାଯାଏ କି, ଏହି ଘଟଣାରୁ ବାଲ୍ୟ ବିବାହକୁ ନେଇ ଆନ୍ଦୋଳନ ହୋଇଥିଲା,ଏବଂ କେରଳ ଉଚ୍ଚ ନ୍ୟାୟାଳୟ ପରେ କନ୍ନୁରରେ ୧୪ ବର୍ଷୀୟ କନ୍ୟାର ବିବାହ ବନ୍ଦ କରିଦେଲେ ।

ଚଳଚ୍ଚିତ୍ର 
ପ୍ରଯୋଜକ ଆର୍ୟଦାନ ଶୁକ୍ଥ (Aryadan Shoukath)  ଏହି ବିଷୟ ଉପରେ ଏକ ଚଳଚ୍ଚିତ୍ର, ପାଦମ ଓନ୍ନୁ:ଓରୂ ଭିଲାପମ (Paadam Onnu: Oru Vilapam) ନିର୍ମାଣ କରିଥିଲେ, ଯାହାକୁ ରାଷ୍ଟ୍ରୀୟ ପ୍ରଶଂସା ମିଳିଥିଲା ।

ଆଧାର
ଭି. ମୋହିନୀ ଗିରି

ଡ. ଭି. ମୋହିନୀ ଗିରି (ଜନ୍ମ: ୧୯୩୮) ଜଣେ ଭାରତୀୟ ସମାଜସେବୀ ଓ କର୍ମକର୍ତ୍ତା, ଯିଏକି ନୂଆ ଦିଲ୍ଲୀରେ ଥିବା ଏକ ସେବା ସଂସ୍ଥା, ଗିଲ୍ଡ ଅଫ୍ ସର୍ଭିସେସ୍‌ର ମୁଖ୍ୟ କର୍ମୀ ତଥା ଚେୟାରମାନ । ୧୯୭୯ ମସିହାରେ ସ୍ଥାପିତ ହୋଇଥିବା ଏହି ସେବା ସଂସ୍ଥାଟି, ମହିଳା ଏବଂ ପିଲାମାନଙ୍କର ଶିକ୍ଷା ଅଧିକାର, ଚାକିରୀ, ଆର୍ଥିକ ନିରାପତ୍ତା ଦିଗରେ କାର୍ଯ୍ୟ କରୁଛି । ଯୁଦ୍ଧରେ ଭାରତୀୟ ସେନାର ଶହୀଦ ଜବାନମାନଙ୍କର ବିଧବା ପତ୍ନୀଙ୍କୁ ନେଇ ମୋହିନୀ ୧୯୭୨ ମସିହାରେ ନୂଆ ଦିଲ୍ଲୀରେ ଏକ ସଂଘ ପ୍ରଥମେ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ସେ ୧୯୯୫ ମସିହାରୁ ୧୯୯୮ ମସିହା ଯାଏଁ ରାଷ୍ଟ୍ରୀୟ ମହିଳା ଆୟୋଗର ମୁଖ୍ୟ ଭାବରେ କାର୍ଯ୍ୟ କରିଥିଲେ ।

୨୦୦୭ ମସିହାରେ ଭାରତ ସରକାରଙ୍କଦ୍ୱାରା ମୋହିନୀଙ୍କୁ ଭାରତ ବର୍ଷର ତୃତୀୟ ସର୍ବୋଚ୍ଚ ସମ୍ମାନ ପଦ୍ମ ଭୂଷଣ ପ୍ରଦାନ କରାଯାଇଥିଲା ।

 ପ୍ରାରମ୍ଭିକ ଜୀବନ ଓ ପରିବାର 
ମୋହିନୀ ୧୯୩୮ ମସିହାରେ ଉତ୍ତର ପ୍ରଦେଶର ରାଜଧାନୀ ଲକ୍ଷ୍ନୋଠାରେ ଜନ୍ମଗ୍ରହଣ କରିଥିଲେ । ତାଙ୍କର ପିତା ହେଉଛନ୍ତି ଡ. ଭି. ଏସ୍. ରାମ । ସେ ଲକ୍ଷ୍ନୋ ବିଶ୍ୱବିଦ୍ୟାଳୟରୁ ସ୍ନାତକ କରିଥିଲେ । ମୋହିନୀ ତାଙ୍କର ସ୍ନାତକ ପରେ ଦିଲ୍ଲୀ ବିଶ୍ୱବିଦ୍ୟାଳୟରେ ପ୍ରାଚୀନ ଭାରତୀୟ ଇତିହାସ ଉପରେ ଗବେଷଣା ଆରମ୍ଭ କରିଥିଲେ ଏବଂ ପରବର୍ତ୍ତୀ ସମୟରେ ସେ ଜି. ବି. ପାନ୍ତ ବିଶ୍ୱବିଦ୍ୟାଳୟରୁ ଡକ୍ଟରେଟ କରିଥିଲେ ।

ମୋହିନୀ ଗିରିଙ୍କର ଶ୍ୱଶୁର ବରାହଗିରି ଭେଙ୍କଟଗିରି ହେଉଛନ୍ତି, ଭାରତର ପୂର୍ବତନ ରାଷ୍ଟ୍ରପତି ।

 ପେଶା 
ମୋହିନୀ ଶିକ୍ଷା ବିଭାଗରେ ପ୍ରଥମେ ଯୋଗ ଦେଇଥିଲେ ଏବଂ ସେଇଠୁ ତାଙ୍କର ପେଶା ଆରମ୍ଭ କରିଥିଲେ । ସେ ପ୍ରଥମେ ଲକ୍ଷ୍ନୋ ବିଶ୍ୱ ବିଦ୍ୟାଳୟରେ ମହିଳା ବିଭାଗରେ ଯୋଗ ଦେଇ ଶିକ୍ଷାଦାନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ୧୯୭୧ ମସିହାରେ ଭାରତ-ପାକିସ୍ତାନ ଯୁଦ୍ଧରେ ପ୍ରାଣ ହରାଇଥିବା ଭାରତୀୟ ଯବାନମାନଙ୍କର ବିଧାବା ପତ୍ନୀମାନଙ୍କୁ ନେଇ ପ୍ରଥମେ ୧୯୭୨ ମସିହାରେ ମୋହିନୀ ଏକ ସଂଘ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ୨୦୦୦ ମସିହାରେ ସେ ଏହି ମହିଳାମାନଙ୍କର ଉଦ୍ୟମରେ ନିର୍ମିତ ଦକ୍ଷିଣ ଏସୀୟ ସଂଘର ପ୍ରତିଷ୍ଠାତା ଏବଂ ଟ୍ରଷ୍ଟର ସଦସ୍ୟା ହୋଇଥିଲେ ।

ଭାରତରେ ଅନାହାର ମୃତ୍ୟୁ ସଂଖ୍ୟା ଅଧିକ ଥିଲା, ତେଣୁ ନ୍ୟୁୟର୍କରେ ପର୍ଯ୍ୟବେଷିତ ଏକ ଆନ୍ତର୍ଜାତୀୟ ସେବା ସଂସ୍ଥା ଭାରତରେ ଏକ ପ୍ରକଳ୍ପ ଆରମ୍ଭ କରିଥିଲା, ଯାହାର ନାମ ହେଉଛି ଦ ହଙ୍ଗର୍ ପ୍ରୋଜେକ୍ଟ । ଏହି ପ୍ରକଳ୍ପର ମୁଖ୍ୟ ଉଦେଶ୍ୟ ଥିଲା ଭାରତ ବର୍ଷରୁ ଅନାହାରୁକୁ ଦୂର କରିବା । ଭାରତରେ ଏହି ସଂସ୍ଥାର ବୋର୍ଡ଼ ମେମ୍ବର ଭାବରେ ମୋହିନୀ ଗିରି କାର୍ଯ୍ୟ କରିଥିଲେ ଏବଂ ପରେ ସେ ଏହାର ଚେୟାରମ୍ୟାନ ଭାବରେ ମଧ୍ୟ କାର୍ଯ୍ୟ କରିଥିଲେ ।

 ପୁରସ୍କାର ଓ ସମ୍ମାନ 
ମୋହିନୀ ଗିରିଙ୍କର ସମାଜସେବା ଓ ବିଭିନ୍ନ ଉନ୍ନତୀମୂଳକ କାର୍ଯ୍ୟ ପାଇଁ ୨୦୦୭ ମସିହାରେ ତାକୁ ପଦ୍ମ ଭୂଷଣ ସମ୍ମାନରେ ସମ୍ମାନୀତ କରାଯାଇଥିଲା । ପଦ୍ମ ଭୂଷଣ ହେଉଛନ୍ତି ଭାରତ ବର୍ଷର ତୃତୀୟ ସର୍ବୋଚ୍ଚ ସମ୍ମାନ । ସେତେବଳର ଭାରତୀୟ ରାଷ୍ଟ୍ରପତି ଡ. ଏ.ପି.ଜେ. ଅବଦୁଲ କଲାମ ମୋହିନୀଙ୍କୁ ପଦ୍ମ ଭୂଷଣ ପ୍ରଦାନ କରିଥିଲେ ।

 ଆଧାର 

 ବାହାର ଆଧାର 
 
 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୩୮ ଜନ୍ମ
ଶ୍ରେଣୀ:ପଦ୍ମ ଭୂଷଣ ସମ୍ମାନିତ
ଜଗୀର କୌର

ବିବି ଜଗୀର କୌର ଦ୍ୱିତୀୟ ଥର ଶିରୋମଣି ଗୁରୁଦ୍ୱାର ପ୍ରବନ୍ଧକ କମିଟି (ଏସ.ଜି.ପି.ସି.)ର ଅଧ୍ୟକ୍ଷ ରୂପେ ବଛା ଯାଇଥିବା ପ୍ରଥମ ମହିଳା ଅଟନ୍ତି । ଶିରୋମଣି ଗୁରୁଦ୍ୱାର ପ୍ରବନ୍ଧକ କମିଟି ଏପରି ଏକ ସଙ୍ଗଠନ ଅଟେ, ଯାହା ଭାରତୀୟ ଶିଖ ସମ୍ପ୍ରଦାୟ ରାଜ୍ୟ ଯଥା: ପଞ୍ଜାବ, ହରିୟାଣା, ହିମାଞ୍ଚଳ ପ୍ରଦେଶ ଓ କେନ୍ଦ୍ର ଶାସିତ ପ୍ରଦେଶ ଚଣ୍ଡୀଗଡ଼ରେ ଐତିହାସିକ ଶିଖ ତୀର୍ଥସ୍ଥଳ ଏବଂ କିଛି ଶିକ୍ଷଣିକ ସଂସ୍ଥାନର ପ୍ରବନ୍ଧନ କରିଥାଏ । ସୁଶ୍ରୀ କୌରଙ୍କ ନାମ ବରିଷ୍ଠ ନେତା, ସୁଖଦେବ ସିଂ ଭୌରଙ୍କଦ୍ୱାରା ରଖାଯାଇଥିଲା ଏବଂ ଏସଜିପିସିର ସଦସ୍ୟ ହରସ୍ୱିନ୍ଦର ସିଂଙ୍କଦ୍ୱାରା ସମର୍ଥନ କରାଯାଇଥିଲା । ଏଥିପାଇଁ କୌଣସି ଅନ୍ୟ ପ୍ରାଥୀ ନଥିଲେ । ସେ ମାର୍ଚ୍ଚ ୧୯୯୯ରୁ ନଭେମ୍ବର ୨୦୦୦ ମସିହା ପର୍ଯ୍ୟନ୍ତ ସେହି ପଦକୁ ଧାରଣ କରିଥିଲେ । ଯେତେବେଳେ ସେ ନିଜ କନ୍ୟାର ହତ୍ୟାରେ ସାମିଲ ବୋଲି ସନ୍ଦିଗ୍ଧ କରାଯାଇଥିଲା, ସେ  ଇସ୍ତଫା ଦେଇଥିଲେ ।  ଅକାଳୀ ଦଳର ପ୍ରମୂଖ ଗୁରୁ ଚରଣ ସିଂ ଟୋହରା ୨୬ଥର ଏହି ପାଦରେ ରହିଥିଲେ । ତାଙ୍କ ମୃତ୍ୟୁ ପରେ ସେହି ପଦ ଖାଲି ରହିଥିଲା । ତାଙ୍କର ନିଧନ ମାର୍ଚ୍ଚ ମାସ, ୨୦୦୪ ମସିହାରେ ଏକ ଛୋଟ ଅସୁସ୍ଥତାପରେ ହୋଇଗଲା ।  ବିବି ଜଗୀର କୌର ୨୦୦୦ ମସିହାରେ ପଂଜାବର ବିଧାନ ସଭା ଆସନରୁ ଲଢ଼ିବାପାଇଁ  ନିଜ କନ୍ୟା ହରପ୍ରୀତ କୌରଙ୍କ ହତ୍ୟା ପାଇଁ ତାଙ୍କ ଉପରେ ଥିବା ଦୋଷକୁ ଉଠାଇବା ପାଇଁ ସୁପ୍ରିମକୋର୍ଟରେ ଆବେଦନ କରିଥିଲେ, ଯାହାକି ୨୦୧୭ ମସିହାରେ, ସୁପ୍ରିମକୋର୍ଟ ଖାରଜ କରିଦେଲେ ।No-court-relief-for-Bibi-Jagir-Kaur

ରାଜନୀତି
ଜଗୀର କୌର "ଶିରୋମଣୀ ଅକାଳୀ ଦଳ"ର ଏକ ସକ୍ରିୟ ସଦସ୍ୟ ଅଟନ୍ତି, ଯାହା ପଞ୍ଜାବରେ ଏକ ଦୃଢ଼ ରାଜନୈତୀକ ଦଳ ଅଟେ । ସେ ୧୯୯୫ ମସିହାରେ ପାର୍ଟୀରେ ସାମିଲ ହୋଇଥିଲେ ଏବଂ ଏହା ପରେ-ପରେ ପାର୍ଟୀର କାର୍ଯ୍ୟ ସମିତିର ସଦସ୍ୟ ଭାବେ ନିଯୁକ୍ତ ହେଲେ । ୧୯୯୭ ମସିହାରେ ସେ କପୂରଥଳା ଜେଲର ଭୋଳଥ ନିର୍ବାଚନ କ୍ଷେତ୍ରରୁ ବଛାଗଲେ । ତାଙ୍କୁ ପ୍ରକାଶ ସିଂ ବାଦଲ, ମନ୍ତ୍ରୀମଣ୍ଡଳରେ ସାମାଜିକ କଲ୍ୟାଣ, ମହିଳାମାନଙ୍କ ବିକାଶ ଏବଂ ପିଲାମାନଙ୍କ କଲ୍ୟାଣର ବିଭାଗ ଛଡା ପର୍ଯ୍ୟଟନ ଏବଂ ସାଂସ୍କୃତିକ ମାମଲାର ମନ୍ତ୍ରୀ ଭାବେ ମଧ୍ୟ ନିଯୁକ୍ତ କରିଥିଲେ । ଏସିଜିପିସିର ଅଧ୍ୟକ୍ଷ ରୂପେ ନିଯୁକ୍ତ ହେବାପରେ ସେ ମନ୍ତ୍ରୀ ପଦରୁ ଇସ୍ତଫା ଦେଇଦେଲେ । ତାଙ୍କର ଉନ୍ନତି ଉଲ୍କାପିଣ୍ଡ ଭଳି ଥିଲା, ଯାହା ଗଣିତରେ ଶିକ୍ଷକଠାରୁ ବଢିକରି ଏସିଜିପିସିର ଅଧ୍ୟକ୍ଷ ପଦ ପର୍ଯ୍ୟନ୍ତ ପହଞ୍ଚି ଯାଇଥିଲା ।     old/85812/ From a maths teacher to SGPC chief Singh, Bajinder Pal, 17 March 1999, The Indian Express

କନ୍ୟାର ମୃତ୍ୟୁ
ଜଗୀର କୌରଙ୍କ କନ୍ୟା ହରପ୍ରୀତ କୌରଙ୍କ ୨୦ ଏପ୍ରିଲ ୨୦୦୦ ମସିହାରେ ଏକ ରହସ୍ୟମୟ ପରିସ୍ଥିତିରେ ମୃତ୍ୟୁ ହୋଇଥିଲା ।Bibi’s teenaged daughter dead Mystery shrouds circumstances Singh, Varinder, 21 April 1999, The Tribune  ନିଜ କନ୍ୟା ତାଙ୍କ ଅନିଚ୍ଛାରେ ଅନ୍ୟକାହା ସହ ବିବାହ କରି ପଳେଇଯିବାରୁ, ଜବାବରେ ଜଗୀର କୌର ଏକ ସମ୍ମାନ ହତ୍ୟା ଆଦେଶ ଦେଇଥିଲେ ବୋଲି କେନ୍ଦ୍ରୀୟ ଅନ୍ୱେଷଣ ବ୍ୟୁରୋ ତଦନ୍ତ କରି ପ୍ରକାଶ କରିଥିଲେ । ଜଗୀର କୌରଙ୍କୁ ଶେଷରେ ନିଜ କନ୍ୟାଙ୍କ ମୃତ୍ୟୁ ମାମଲାରେ ୫ ବର୍ଷ ସଶ୍ରମ କାରାଦଣ୍ଡରେ ଦଣ୍ଡିତ କରାଯିବା ପାଇଁ ଘୋଷଣା କରାଗଲା ।Bibi Jagir Kaur jailed for role in daughter's kidnapping; murder charges dropped Angre, Keti, 31 March 2002, NDTV

ଆଧାର

ଶ୍ରେଣୀ:ପଞ୍ଜାବୀ ଲୋକ
ଇନସୁଲିନ ଗ୍ଲାର୍ଜିନ

ଇନସୁଲିନ ଗ୍ଲାର୍ଜିନ (ଇଂରାଜୀ ଭାଷାରେ Insulin glargine, ଏକ ବ୍ୟବସାୟୀକ ନାମ ଲାଣ୍ଟସ) ଏକ ଦୀର୍ଘ-କାର୍ଯ୍ୟକାରୀ ଇନସୁଲିନ (insulin) ଯାହା ଉଭୟ ଟାଇପ ୧ ଓ ଟାଇପ ୨ ମଧୁମେହ ରୋଗର ଚିକିତ୍ସାରେ ଦିଆଯାଏ । ସଂଯୁକ୍ତ ରାଷ୍ଟ୍ରରେ ଏହି ଔଷଧ ଦେବାକୁ ଉପଦେଶ ଦିଆଯାଏନାହିଁ । ଚର୍ମତଳ ଇଞ୍ଜେକସନ (injection just under the skin) ଆକାରରେ ଏହା ଦିନ‌କୁ ଥରେ ଦିଆଯାଏ । ଇଞ୍ଜେକସନ ଦେବାର ଏକ ଘଣ୍ଟା ପରେ ଏହାର ପ୍ରଭାବ ଆରମ୍ଭ ହୁଏ । 

ଇନସୁଲିନ ଗ୍ଲାର୍ଜିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ କମ୍ ରକ୍ତ ଶର୍କରା (low blood sugar), ଇଞ୍ଜେକସନ ଦେବା ସ୍ଥାନରେ ସମସ୍ୟା, ଗଲୁ ଓ ଓଜନ ବୃଦ୍ଧି ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ରକ୍ତ ପୋଟାସିଅମ (low blood potassium) କମିଯାଏ । ଗର୍ଭାବସ୍ଥାରେ ଇନସୁଲିନ ଗ୍ଲାର୍ଜିନ ଅପେକ୍ଷା ଏନପିଏଚ ଇନସୁଲିନ (NPH insulin) ଅଧିକ ପସନ୍ଦ କରାଯାଏ ।  ଇଞ୍ଜେକସନ ଦେବାପରେ ମାଇକ୍ରୋକ୍ରିସ୍ଟାଲ (microcrystal) ୨୪ ଘଣ୍ଟା ଧରି ଧୀରେ ନିର୍ଗତ ହୁଏ ।  ରକ୍ତରେ ଥିବା ଶର୍କରାକୁ (glucose) ଏହି ଔଷଧ ଅବଶୋଷଣ କରି ଯକୃତରୁ ଶର୍କରା ପ୍ରସ୍ତୁତି କମେଇଦିଏ । 

ସନ ୨୦୦୦ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ଇନସୁଲିନ ଗ୍ଲାର୍ଜିନ ସ୍ୱୀକୃତ ହୋଇଥିଲା । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ୧୦୦ ୟୁନିଟ ହୋଲସେଲ ମୂଲ୍ୟ ୨୬ଡଲାର ଥିଲା ।  ଏହି ସମୟରେ ସଂଯୁକ୍ତ ରାଷ୍ଟ୍ରରେ ଏହାର ମୁଲ୍ୟ ୨.୩୫ ପା‌ଉଣ୍ଡ ଥିଲା । ସନ ୨୦୧୬ରେ ଏହାର ୨୬ ନିୟୁତ ପ୍ରେସକ୍ରିପସନ ହୋଇ ୨୨ତମ ସର୍ବାଧିକ ପ୍ରେସକ୍ରିପସନ ହେବାର ମାନ୍ୟତା ପାଇଥିଲା । 
 
 ଏହା ମଧ୍ୟ ଦେଖନ୍ତୁ 
 Insulin detemir
 Insulin degludec

ଆଧାର

ବାହ୍ୟ ଲିଙ୍କ
Insulin glargine - MedlinePlus
 Lantus: further information on product characteristics, dosage and studies
 U.S. National Library of Medicine: Drug Information Portal - Insulin glargine

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ମୋଣ୍ଟେଲୁକାସ୍ଟ

ମୋଣ୍ଟେଲୁକାସ୍ଟ (ଇଂରାଜୀ ଭାଷାରେ Montelukast, ଏକ ବିକ୍ରୟ ନାମ ସିଙ୍ଗୁଲେୟାର/ Singulair) ଔଷଧ ଆଜ୍‌ମା ରୋଗର ଚିକିତ୍ସାର ସଂରକ୍ଷଣ ନିମନ୍ତେ ଦିଆଯାଏ । ଆଘ୍ରାଣକାରୀ କର୍ଟିକୋସ୍ଟିରଏଡ inhaled corticosteroids ଅପେକ୍ଷା ଏହା ଅଳ୍ପ ପସନ୍ଦ କରାଯାଏ । ତୀବ୍ର ବା ଆକ୍ୟୁଟ ଆଜମାମାନଙ୍କରେ (asthma attacks) ଏହା ଦିଆଯାଏ ନାହିଁ । ଆଲର୍ଜିକ ରାଇନାଇଟିସ (allergic rhinitis) ଓ ଦୀର୍ଘକାଳୀନ ହାଇଭସ (hives) ରୋଗମାନଙ୍କରେ ମଧ୍ୟ ଏହା ଦିଆଯାଏ ।  ଏହା ପାଟିରେ ଦିଆଯାଏ ।
 

ମୋଣ୍ଟେଲୁକାସ୍ଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା, କାଶ ଓ ମୁଣ୍ଡବିନ୍ଧା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା ଓ ଇଓସିନୋଫିଲିଆ (eosinophilia) ହୋଇପାରେ । ଗର୍ଭାବସ୍ଥାରେ ଏହା ବିପଦମୁକ୍ତ ଜଣାଯାଏ । ଲିଉକୋଟ୍ରିଏନ ରିସେପ୍ଟର ଆଣ୍ଟାଗୋନିସ୍ଟ (leukotriene receptor antagonist) ପରିବାରର ମୋଣ୍ଟେଲୁକାସ୍ଟ ଏକ ସଦସ୍ୟ । ମୋଣ୍ଟେଲୁକାସ୍ଟ ଔଷଧ ଫୁସଫୁସରେ ଲିଉକୋଟ୍ରିଏନ ଡି୪ର (:en:leukotriene D4) କାର୍ଯ୍ୟକୁ ଅବରୋଧ କରି ପ୍ରଦାହ (inflammation) କମ୍ କରେ ଓ ସ୍ୱତଃଜାତ ପେଶୀମାନଙ୍କୁ (smooth muscle) ଶିଥିଳ କରିଦିଏ ।
 

ସନ ୧୯୯୮ର ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ମୋଣ୍ଟେଲୁକାସ୍ଟ ସ୍ୱୀକୃତ ହୋଇଥିଲା । ଏହ ଜେନେରିକ ଔଷଧ (:en:generic medication) ନାମରେ ମିଳେ । ଯୁକ୍ତରାଷ୍ଟ୍ର ଆମେରିକାରେ ମୋଣ୍ଟେଲୁକାସ୍ଟ ଔଷଧର ହୋଲସେଲ ମୂଲ୍ୟ ଏକ ଡୋଜ ପିଛା ୦.୧୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ (NHS) ନିମନ୍ତେ ଏହାର ଏକ ଡୋଜ ପିଛା ଏକ ପାଉଣ୍ଡ ଖର୍ଚ୍ଚ ହୁଏ । ସନ ୨୦୧୬ରେ ଏହାର ୨୫ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ବିକ୍ରୟ ତାଲିକାରେ ୨୩ତମ ସ୍ଥାନରେ ଥିଲା ।
 
ଆଧାର

 ବାହ୍ୟ ଲିଙ୍କ
 U.S. National Library of Medicine: Drug Information Portal - Montelukast

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରଭାସ୍ଟାଟିନ

ପ୍ରଭାସ୍ଟାଟିନ (ଇଂରାଜୀ ଭାଷାରେ Pravastatin, ଏକ ବିକ୍ରୟ ନାମ ପ୍ରାଭେକଲ/ Pravachol) ଏକ ସ୍ଟାଟିନ (statin) ଔଷଧ ଯାହା ଉଚ୍ଚ ସଙ୍କଟାପନ୍ନ ହୃଦରକ୍ତନାଳୀ ରୋଗର ପ୍ରତିଷେଧ ଓ ଡିସଲିପିଡେମିଆ (abnormal lipids) ରୋଗର ଚିକିତ୍ସାରେ ବ୍ୟବ‌ହାର କରାଯାଏ । ଏହି ଔଷଧ ସ‌ହିତ ଖାଦ୍ୟ ପରିବର୍ତ୍ତନ, ବ୍ୟାୟାମ ଓ ଓଜନ ହ୍ରାସ କରିବା ଆବଶ୍ୟକ ହୁଏ ।  ଏହା ପାଟିରେ ଦିଆଯାଏ ।

ପ୍ରଭାସ୍ଟାଟିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ତରଳ ଝାଡ଼ା, ଅଇ, ମୁଣ୍ଡ ବିନ୍ଧା ଓ ପେଶୀ ଯନ୍ତ୍ରଣା ହୋଇପାରେ । ପ୍ରତିକ୍ରିୟା ସାଂଘାତିକ ହେଲେ ରାବଡୋମାୟୋଲାଇସିସ, ଯକୃତ ସମସ୍ୟା ଓ ମଧୁମେହ ହୋଇପାରେ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ ।  ଅନ୍ୟ ସ୍ଟାଟିନ ଔଷଧ ଭଳି ଏହା ଯକୃତରେ ଥିବା ଏଞ୍ଜାଇମ ଏଚଏମଜି-ସିଓଏ ରିଡକ୍ଟେଜ (HMG-CoA reductase)କୁ ଅବରୋଧ କରିଦିଏ ଯାହା କୋଲେଷ୍ଟ୍ରଲ୍‌ ପ୍ରସ୍ତୁତିରେ ଭୂମିକା ନିର୍ବାହ କରେ ।
 

ପ୍ରଭାସ୍ଟାଟିନ ସନ ୧୯୮୦ରେ ପେଟେଣ୍ଟ ହେବା ପରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା ।  ଏହା ଜେନେରିକ ଔଷଧ ନାମରେ (generic medication) ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ସନ ୨୦୧୮ରେ ଏହାର ଏକ ଡୋଜର ମୂଲ୍ୟ ୦.୨୦ ଡଲାର ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ (NHS) ଏହା ନିମନ୍ତେ ଏକ ଡୋଜ ପାଇଁ ପ୍ରାୟ ୧ ପାଉଣ୍ଡ ଖର୍ଚ୍ଚ କରେ । ସନ ୨୦୧୬ରେ ୨୪ ନିୟୁତ ପ୍ରେସକ୍ରିପସନ ହୋଇ ଏହା ୨୭ତମ ସର୍ବାଧିକ ପ୍ରେସକ୍ରିପସନ ତାଲିକାରେ ଥିଲା । 

 ଆଧାର

 ବାହ୍ୟ ଲିଙ୍କ 
 Information from the National Institute of Health
 Package insert 

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
କିରଣ ଲେଖା ମହାନ୍ତି

କିରଣ ଲେଖା ମହାନ୍ତି (୧ ଜାନୁଆରୀ ୧୯୨୬ - ୧୧ ମଇ ୧୯୯୭) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ୧୯୭୭ ମସିହାରେ ଓଡ଼ିଶାର ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ଜନତା ଦଳର ପ୍ରତିନିଧି ଭାବରେ ଓଡ଼ିଶା ବିଧାନ ସଭାର ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । କିରଣ ଭାରତୀୟ ସ୍ୱାଧୀନତା ଆନ୍ଦୋଳନ ସମୟରେ ମହାତ୍ମା ଗାନ୍ଧୀଙ୍କ ଡାକରାରେ ୧୯୪୨ର ଭାରତ ଛାଡ଼ ଆନ୍ଦୋଳନରେ ଯୋଗ ଦେଇଥିଲେ । ଏହି ସମୟରେ ସେ ରମା ଦେବୀ ଏବଂ ମାଳତୀ ଦେବୀଙ୍କ ଭଳି ସ୍ୱାଧୀନତା ସଂଗ୍ରାମୀଙ୍କ ସହ ବନ୍ଦୀ ହୋଇ କାରାଗାରରେ ରହିଥିଲେ । ୧୯୪୫ ମସିହାରେ ମାଳତୀ ଦେବୀଙ୍କ ତତ୍ତ୍ୱାବଧାନରେ ସେ ତାଙ୍କର ଭଉଣୀ ଉତ୍ତରାଙ୍କ ସହ ମିଶି ଅନୁଗୋଳଠାରେ ବାଜି ରାଉତ ଛାତ୍ରାବାସ ନାମରେ ଏକ ଛାତ୍ରାବାସ ଖୋଲିଥିଲେ । ଏହି ଛାତ୍ରାବାସ ଆଦିବାସୀ ବାଳକ ବାଳିକାଙ୍କ ପାଇଁ ନିର୍ମାଣ କରାଯାଇଥିଲା । ଭାରତ ଇଂରେଜ ଶାସନରୁ ମୁକ୍ତ ହୋଇ ସ୍ୱାଧୀନତା ପାଇବା ପରେ ଭାରତୀୟ ଜାତୀୟ କଂଗ୍ରେସରେ ଯୋଗ ଦେଇଥିଲେ, ମାତ୍ର ପରବର୍ତ୍ତୀ ସମୟରେ ସେ ୧୯୫୭ ମସିହାରେ କଂଗ୍ରେସ ଦଳ ପରିତ୍ୟାଗ କରିଥିଲେ ଏବଂ ସର୍ବୋଦୟ ଆଇଡୋଲୋଜି ଅଧିନରେ କାମ କରିବା ଆରମ୍ଭ କରିଥିଲେ । ୧୯୭୫ ମସିହାରେ ଭାରତରେ ସୃଷ୍ଟି ହୋଇଥିବା ଜରୁରୀ କାଳୀନ ପରିସ୍ଥିତି ସମୟରେ ସେ ଜନତା ଦଳରେ ଯୋଗ ଦେଇଥିଲେ ।

 ଜନ୍ମ ଓ ପରିବାର 
କିରଣ ଲେଖା ମହାନ୍ତି ୧୯୨୬ ମସିହାର ଜାନୁଆରୀ ମାସ ୧ ତାରିଖରେ ପୁରୀ ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଥିଲେ ବୈଦ୍ୟନାଥ ରାୟ । ସେ ଜୟକୃଷ୍ଣ ମହାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ସମୁଦାୟ ଚାରି ଜଣ ସନ୍ତାନ ଥିଲେ, ତନ୍ମଧ୍ୟରୁ ଗୋଟିଏ ପୁଅ ଓ ତିନୋଟି ଝିଅ ଥିଲେ ।

 ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ ଓ ଶିକ୍ଷା ଗ୍ରହଣ 
କିରଣ ଲେଖା ସେବାଗଡ଼ଠାରେ ଥିବା ଗାନ୍ଧିଆନ ଇନିଷ୍ଟିଚିଉଟ୍ ଫର୍ ରୁରାଲ୍ ରି-କନ୍‌ଷ୍ଟ୍ରକସନ୍‌ରେ ପାଠ ପଢ଼ିବା ସହ ପ୍ରଶିକ୍ଷଣ ନେବା ପାଇଁ ଯୋଗ ଦେଇଥିଲେ । ମାତ୍ର ଏହି ସମୟରେ ମହାତ୍ମା ଗାନ୍ଧୀଙ୍କର ଆଦର୍ଶ ଏବଂ କାର୍ଯ୍ୟରେ ଅନୁପ୍ରାଣିତ ହୋଇ ସେ ଏହି ବିଦ୍ୟାଳୟ ପରିତ୍ୟାଗ କରିବା ସହ ପାଠପଢ଼ା ବନ୍ଦ କରି ଭାରତୀୟ ସ୍ୱାଧୀନତା ସଂଗ୍ରାମ ଆନ୍ଦୋଳନରେ ଯୋଗ ଦେଇଥିଲେ । ସେହି ସମୟରେ ଗାନ୍ଧିଜୀଙ୍କର ଡାକରାରେ ଭାରତକୁ ଇଂରେଜ ଶାସନ ମୁକ୍ତ କରିବା ପାଇଁ ଭାରତ ଛାଡ଼ ଆନ୍ଦୋଳରେ ସେ ଯୋଗ ଦେଇଥିଲେ ।

ଭାରତଛାଡ଼ ଆନ୍ଦୋଳନ ସମୟରେ ତାଙ୍କୁ ଗିରଫ କରାଯାଇଥିଲା । ଭାରତୀୟ ସ୍ୱାଧୀନତା ଆନ୍ଦୋଳନରେ ସକ୍ରିୟ ଥିବା ଅନ୍ୟାନ୍ୟ ମହିଳାମାନଙ୍କ ମଧ୍ୟରେ ରମା ଦେବୀ, ମାଳତୀ ଦେବୀ ଆଦି ମାନ୍ୟଗଣ୍ୟ ମହିଳାମାନେ ମଧ୍ୟ କିରଣ ଲେଖାଙ୍କ ସହ ଗିରଫ ହୋଇ କାରାଦଣ୍ଡ ଭୋଗିଥିଲେ । ସେମାନେ ୨ ବର୍ଷ ୬ ମାସ ଜେଲ ଦଣ୍ଡ ଭୋଗିବାପରେ ମୁକୁଳିଥିଲେ । ଏହି ସମୟରେ ଜେଲରେ କିରଣ ଲେଖା ପ୍ରକୃତ ଶିକ୍ଷାଗ୍ରହଣ କରିଥିଲେ ।

୧୯୪୫ ମସିହାରେ କିରଣ ଜେଲରୁ ମୁକିଳିଥିଲେ ଏବଂ ଜେଲରୁ ବାହାରିଲାପରେ ସେ ଅନୁଗୋଳଠାରେ ଏକ ଛାତ୍ରାବାସର ଆରମ୍ଭ କରିଥିଲେ । ଆଦିବାସୀ ବାଳକ ବାଳିକାମାନଙ୍କ ପାଇଁ ସେ ମାଳତୀ ଦେବୀଙ୍କର ତତ୍ତ୍ୱାବଧାନରେ ତାଙ୍କ ଭଉଣୀ ଉତ୍ତରାଙ୍କ ସହ ମିଶି ଏହି ଛାତ୍ରାବାସ ନିର୍ମାଣ କରିଥିଲେ, ଯାହାର ନାମ ଥିଲା ବାଜି ରାଉତ ଛାତ୍ରାବାସ । 

 ରାଜନୈତିକ ଜୀବନ 
କିରଣ ବ୍ରିଟିଶ ରାଜ ସମୟରୁ ହିଁ ଗାନ୍ଧିଜୀଙ୍କ ଆଦର୍ଶରେ ଅନୁପ୍ରାଣିତ ହୋଇ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ ଏବଂ ଭାରତ ଇଂରେଜ ସରକାରଠାରୁ ମୁକ୍ତ ହୋଇ ସ୍ୱାଧୀନତା ପାଇବାପରେ ସେ କଂଗ୍ରେସ ଦଳରେ ଯୋଗ ଦେଇଥିଲେ । ମାତ୍ର ୧୯୫୭ ମସିହାରେ ସେ ଭାରତୀୟ ଜାତୀୟ କଂଗ୍ରେସ ଦଳ ପରିତ୍ୟାଗ କରିଥିଲେ । କଂଗ୍ରେସ ଦଳ ଛାଡ଼ିବାପରେ ସେ ସର୍ବୋଦୟ ଆଇଡୋଲୋଜି ଅଧିନରେ କାମ କରିବା ଆରମ୍ଭ କରିଥିଲେ । ପରବର୍ତ୍ତୀ ସମୟରେ ୧୯୭୫ ମସିହାରେ ଭାରତରେ ସୃଷ୍ଟି ହୋଇଥିବା ଜରୁରୀ କାଳୀନ ପରିସ୍ଥିତି ସମୟରେ ସେ ଜନତା ଦଳରେ ଯୋଗ ଦେଇଥିଲେ ।

୧୯୭୭ ଓଡ଼ିଶା ସାଧାରଣ ନିର୍ବାଚନରେ କିରଣ ଜନତା ଦଳର ପ୍ରତିନିଧି ଭାବରେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ସେ ଏହି ନିର୍ବାଚନ ଜିତି ଓଡ଼ିଶା ବିଧାନ ସଭାର ୭ମ ସଭାକୁ ନିର୍ବାଚିତ ହୋଇଥିଲେ । ୭ମ ଓଡ଼ିଶା ବିଧାନ ସଭାରେ ସେ ୧୯୭୭ରୁ ୧୯୮୦ ଯାଏଁ ବିଧାୟିକା ପଦରେ ରହି କାର୍ଯ୍ୟ କରିଥିଲେ ।

 ମୃତ୍ୟୁ 
୧୯୯୭ ମସିହା ମଇ ମାସ ୧୧ ତାରିଖରେ କିରଣ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୭୧ ବର୍ଷ ବୟସ ହୋଇଥିଲା ।

 ଆଧାର 

ଶ୍ରେଣୀ:୧୯୨୬ ଜନ୍ମ
ଶ୍ରେଣୀ:୧୯୯୭ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ ସ୍ୱାଧୀନତା ସଂଗ୍ରାମୀ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ
ବ୍ୟୁପ୍ରୋପିଅନ

ବ୍ୟୁପ୍ରୋପିଅନ (ଇଂରାଜୀ ଭାଷାରେ Bupropion, ଏକ ବିକ୍ରୟ ନାମ ୱେଲବୁଟ୍ରିନ Wellbutrin ଓ ଜାଇବାନ/ Zyban) ଏକ ଔଷଧ (medication) ଯାହା ଅବସାଦରୋଧୀ (antidepressant) ଓ ଧୂମ୍ରପାନ ବନ୍ଦ କରିବା (smoking cessation) ଚିକିତ୍ସାରେ ପ୍ରୟୋଗ କରାଯାଏ । ଏହା ସ୍ୱୟଂ ଏକ ଅବସାଦରୋଧୀ ଔଷଧ ଓ ପ୍ରଥମ ଧାଡ଼ିର ଏସଏସଆରସି ଅବସାଦରୋଧୀ (SSRI antidepressant) ଔଷଧ କାମ ନ‌କଲେ ଏହାକୁ ତା ସାଥିରେ ଦିଆଯାଏ । ଏହା ବଟିକା ଆକାରରେ ଦିଆଯାଏ ଓ ଅଧିକାଂଶ ଦେଶମାନଙ୍କରେ ପ୍ରେସକ୍ରିପସନରେ ମିଳେ । 

ବ୍ୟୁପ୍ରୋପିଅନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଶୁଷ୍କ ପାଟି, ନିଦ୍ରା ସମସ୍ୟା, ମୁଣ୍ଡ ବିନ୍ଧା ଓ ଉତ୍ତେଜନା ହୋଇପାରେ ।  ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଅଧିକ ବାତ ବା ସିଜର ସଙ୍କଟ (risk for epileptic seizures) ଓ ଆତ୍ମହତ୍ୟା ପ୍ରବଣତା ହୋଇପାରେ । ବାତ ସଙ୍କଟ ଯୋଗୁ ଏହାକୁ ମାର୍କେଟରୁ ପ୍ରତ୍ୟାହୃତ କରାଯାଇଥିଲା ଓ ପରେ ଏହାର ମାତ୍ରା କମ୍ କରିବା ପରେ ପୁନର୍ବାର ଆସିଲା । ଅନ୍ୟ ଅବସାଦରୋଧୀ ଔଷଧ ଭଳି ଏହାର ଯୌନ (sexual dysfunction) ଓ ନିଦ୍ରାଳୁ ଭାବ (sleepiness) ହୁଏ ନାହିଁ କିନ୍ତୁ ଓଜନ  ହ୍ରାସ (weight loss) ହୋଇପାରେ ।  ଗର୍ଭାବସ୍ଥା ଓ ସ୍ତନ୍ୟପାନ ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ ।

ବ୍ୟୁପ୍ରୋପିଅନ କେତେକ ଭିନ୍ନ ଭିନ୍ନ ଜୈବିକ ଟାର୍ଗେଟକୁ (biological target) ପ୍ରଭାବିତ କରି କାର୍ଯ୍ୟକ୍ଷମ ହୁଏ । ଏହା ଏକ ନରଏପିନେଫ୍ରିନ-ଡୋପାମିନ ରିଅପଟେକ ଇନହିବିଟର (norepinephrine-dopamine reuptake inhibitor|/ NDRI) ଓ ନିକୋଟିନିକ ରିସେପ୍ଟର ଆଣ୍ଟାଗୋନିସ୍ଟ (nicotinic receptor antagonist) । ଏହା ଏକ ପ୍ରକାର ଅସ୍ୱାଭାବିକ ଅବସାଦରୋଧୀ (atypical antidepressant) ଔଷଧ ଓ ଅନ୍ୟମାନଙ୍କଠାରୁ ପୃଥକ୍ । ରାସାୟନ ଅନୁସାରେ ବ୍ୟୁପ୍ରୋପିଅନ ଏକ ଆମିନୋକିଟୋନ (aminoketone) ଯାହା ଫେନିଥିଲାମିନ (phenethylamine) ଭଳି ଏକ ସବସ୍ଟିଚ୍ୟୁଟେଡ କାଥିନୋନ (:en:substituted cathinone) ଶ୍ରେଣୀର (class) ଔଷଧ ।
 

ବ୍ୟୁପ୍ରୋପିଅନ ପ୍ରଥମେ ନରିମନ ମେହଟା (Nariman Mehta) ପ୍ରସ୍ତୁତ କରିଥିଲେ ଓ ସନ ୧୯୭୪ରେ ବୁରୋଜ ୱେଲକମ (Burroughs Wellcome) ପେଟେଣ୍ଟ କରିଥିଲେ । ଯୁକ୍ତରାଷ୍ଟ୍ର ଆମେରିକାରେ ସନ ୧୯୮୫ରେ ପ୍ରଥମେ ଏହା ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ସନ ୨୦୦୦ରେ ଏହାର ବ୍ୟୁପ୍ରୋପିଅନ ନାମ ରଖିବା ପୂର୍ବରୁ ଏହାର ନାମ ପ୍ରଥମେ ଆମ୍ଫେବୁଟାମୋନ ରଖାଯାଇଥିଲା । ସନ ୨୦୧୮ରେ ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ୦.୫୦ ଡଲାରରୁ କମ୍ ଥିଲା । ସନ ୨୦୧୬ରେ ଏହାର ୨୨୩ ନିୟୁତ ପ୍ରେସକ୍ରିପସନ ହୋଇ ୨୮ତମ ସର୍ବାଧିକ ପ୍ରେକ୍ରିପସନର ମାନ୍ୟତା ଲାଭ କରିଥିଲା ।

 
 
thumb|150px|Wellbutrin XL

ଆଧାର

ବାହ୍ୟ ଲିଙ୍କ
 
 List of international brand names for bupropion

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ
ଭାରତୀୟ ବିମାନପତ୍ତନ ପ୍ରାଧିକରଣ

thumb|Rajiv Gandhi Bhawan
ନାଗର ଉନ୍ଭାୟନ ମଂତ୍ରରାଳୟ  ଅଧୀନରେ Airports Authority of India or AAI is a statutory body (created through the Airports Authority of India Act, 1994) working under the Ministry of Civil Aviation is responsible for creating, upgrading, maintaining and managing civil aviation infrastructure in India. It provides Communication Navigation Surveillance/Air traffic management (CNS/ATM) services over Indian airspace and adjoining oceanic areas.  ଏକ ଉପକ୍ରମ 

ଭାବିପ୍ରାର ଚାରୋଟି ପ୍ରଶିକ୍ଷଣ ସଂସ୍ଥାନ ଅଛ୍ହି | 

 History 
୧୯୭୨ ମସିହରୁ Airports Authority of India or AAI is a statutory body (created through the Airports Authority of India Act, 1994) working under the Ministry of Civil Aviation is responsible for creating, upgrading, maintaining and managing civil aviation infrastructure in India. It provides Communication Navigation Surveillance/Air traffic management (CNS/ATM) services over Indian airspace and adjoining oceanic areas.

 See also 

 Aircraft Accident Investigation Bureau (India)
 Airline codes
 Aviation Safety
 Bureau of Civil Aviation Security
 Directorate General of Civil Aviation (India)
 International Civil Aviation Organisation

 References 

 External links 

 

ଶ୍ରେଣୀ:Pages with unreviewed translations
ପଲ୍ଲବୀ ମହାପାତ୍ର

ଇଂରାଜୀ ଲିଙ୍କ  ଲିଙ୍କ=ଛାଞ୍ଚ:Prettyurl#Usage|12x12_ପିକସେଲ|Help https://or.wikipedia.org/wiki/Pallabee_Mahapatra

ପଲ୍ଲବୀ ମହାପାତ୍ର, ଭାରତର ପ୍ରଥମ ମହିଳା ଭାବରେ ଯୁଦ୍ଧ ବିମାନରୁ କ୍ଷେପଣାସ୍ତ୍ର ଉତକ୍ଷେପଣ କରିଥିଲେ । "ଆକାଶ" କ୍ଷେପଣାସ୍ତ୍ରକୁ ଭୂପୃଷ୍ଠରୁ ଆକାଶକୁ ସଫଳତାର ସହ ସେ ନିକ୍ଷେପିତ କରିଥିଲେ । ‘କ୍ରସ୍‌ବୋ-୨୦୧୮’ ଯୁଦ୍ଧବିମାନରୁ ଆକାଶକୁ କ୍ଷେପଣାସ୍ତ୍ର ସଫଳତାର ସହ ଉତ୍‌କ୍ଷେପଣ କରି ସେ ଏହି ଯୋଗ୍ୟତା ହାସଲ କରିଛନ୍ତି ।

ଆସାମର ଜୋରହାଟ୍‌ଠାରେ ଥିବା ଏୟାର୍‌ ବେସ୍‌ ଡିଫେନ୍ସରେ ପ୍ରଥମ ମହିଳା ଅଧିକାରୀ ଭାବେ ତାଙ୍କୁ ଅବସ୍ଥାପିତ କରାଯାଇଛି । ୨୦୧୮ ଡିସେମ୍ବର ୫ରେ ଏଏଫ୍‌ଏସ୍‌ ସୂର୍ଯ୍ୟଲଙ୍କା ପକ୍ଷରୁ ମିଳିତ ଭାବେ ଜିଡବ୍ଲ୍ୟୁଏଫ୍‌ଆର୍‌ ଆୟୋଜନ କରାଯାଇଥିଲା। ଏଥିରେ ପଲ୍ଲବୀ ପ୍ରଥମ ମହିଳା ଭାବେ ଭୁପୃଷ୍ଠରୁ ଆକାଶ(ଏସ୍‌ଏଏମ୍‌)କୁ କ୍ଷେପଣାସ୍ତ୍ର ନିକ୍ଷେପ କରିବାର ଗୌରବ ଅର୍ଜନ କରିଥିଲେ । 

 ବ୍ୟକ୍ତିଗତ ଜୀବନ 
୧୯ ଜୁନ୍ ୨୦୧୧ରେ ପଲ୍ଲବୀ ବାୟୁସେନାରେ ଜଣେ ହେଲିକପ୍ଟର ପାଇଲଟ୍ ଭାବେ ଯୋଗଦେଇଥିଲେ। ଭୁବନେଶ୍ୱର ସହରର ସେ ବାସିନ୍ଦା । ସ୍କ୍ବାଡର୍ଣ୍ଣ ଲିଡର ପିନାକ୍ କୋଡ୍‌ଗୁଲେଙ୍କୁ ସେ ବିବାହ କରିଛନ୍ତି । ଏଏନ୍‌-୩୨ରେ ପାଇଲଟ୍‌ ଭାବେ କାର୍ଯ୍ୟ କରୁଛନ୍ତି ପଲ୍ଲବୀଙ୍କ ସ୍ବାମୀ ପିନାକ । ତାଙ୍କର ଦୁଇଟି ପୁତ୍ର ସନ୍ତାନ ଅଛି ।

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶାର ଲୋକ
କାର୍ଭେଡିଲ‌ଲ

କାର୍ଭେଡିଲ‌ଲ (ଇଂରାଜୀ ଭାଷାରେ Carvedilol, ଏକ ବିକ୍ରୟ ନାମ କୋରେଗ/ Coreg) ଏକ ଔଷଧ ଯାହା ଉଚ୍ଚ ରକ୍ତଚାପ, କଞ୍ଜେସ୍ଟିଭ ହାର୍ଟ ଫେଲ୍ୟୁର (congestive heart failure/ CHF), ସନ୍ତୁଳିତ ହୃଦ୍‌ଘାତ ପରବର୍ତ୍ତୀ ଲେଫ୍ଟ ଭେଣ୍ଟ୍ରିକୁଲାର ଡିସଫଙ୍କସନ (left ventricular dysfunction) ରୋଗମାନଙ୍କ ଚିକିତ୍ସାରେ ଦିଆଯାଏ । ଉଚ୍ଚ ରକ୍ତଚାପରେ ଏହା ଦ୍ୱିତୀୟ ଧାଡ଼ିର ଔଷଧ ଭାବରେ ଦିଆଯାଏ । ପାଟିରେ ଏହି ଔଷଧ ଦିଆଯାଏ । 

କାର୍ଭେଡିଲ‌ଲର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବୁଲା, ଥକ୍କା ଅନୁଭବ, ଗଣ୍ଠି ଯନ୍ତ୍ରଣା, ନିମ୍ନ ରକ୍ତଚାପ, ଅଇ ଓ ଅଣନିଶ୍ୱାସୀ ଆଦି ଲକ୍ଷଣମାନ ଦେଖାଯାଇପାରେ । ପ୍ରତିକ୍ରିୟା ସାଂଘାତିକ ହେଲେ ବ୍ରୋଙ୍କୋସ୍ପାଜ୍ନ (bronchospasm) ହୋଇପାରେ । ଗର୍ଭାବସ୍ଥା ଓ ସ୍ତନ୍ୟପାନ (breastfeeding) ସମୟରେ ଏହାର ନିରାପତ୍ତା ସ୍ପଷ୍ଟ ହୋଇନାହିଁ । ଯକୃତ ସମସ୍ୟା (liver problems) ଥିଲେ ଏହି ଔଷଧ ଦିଆଯାଏ ନାହିଁ । କାର୍ଭେଡିଲ‌ଲ ଏକ ବିଟା ବ୍ଲକର (nonselective beta blocker ଓ ଆଲଫା-୧ ବ୍ଲକର (alpha-1 blocker) ଔଷଧ । ଏହାର କାର୍ଯ୍ୟଧାରା ସମ୍ପୁର୍ଣ୍ଣ ରୂପେ ସ୍ପଷ୍ଟ ନ ହୋଇଥିଲେ ମଧ୍ୟ ରକ୍ତନଳୀ ସ୍ଫିତ (dilation of blood vessels) କରୁଥିବା ଅନୁମାନ କରାଯାଏ । 

ସନ ୧୯୭୮ରେ କାର୍ଭେଡିଲ‌ଲ ପେଟେଣ୍ଟ ହେବାପରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସନ ୧୯୯୫ରେ ସ୍ୱୀକୃତ ହୋଇଥିଲା । ଏହା ଜେନେରିକ (generic medication) ନାମରେ ବିକ୍ରୟ ହୁଏ । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ଡୋଜର ମୂଲ୍ୟ ସନ ୨୦୧୮ରେ ୦.୦୫ ଡଲାର ଥିଲା । ସନ ୨୦୧୬ରେ ଏହାର୨୩ ନିୟୁତ ପ୍ରେସକ୍ରିପସନ ଯୁକ୍ତରାଷ୍ଟ୍ର ଆମେରିକାରେ ହୋଇ ୩୦ତମ ସର୍ବାଧିକ ପ୍ରେସକ୍ରିପସନ ମାନ୍ୟତା ପାଇଥିଲା ।
 
 ଆଧାର

 ଅଧିକ ପଢ଼ନ୍ତୁ 
 

 ବାହ୍ୟ ଲିଙ୍କ 
 Physicians Desk Reference Info on Carvedilol
 Info on carvedilol through rxlist.com
U.S. National Center for Biotechnology Information: Medical Genetics Summaries - Carvedilol Therapy and CYP2D6 Genotype

ଶ୍ରେଣୀ:ଔଷଧ
ଶ୍ରେଣୀ:ଚିକିତ୍ସା ବିଜ୍ଞାନ